د میدان وردګو ولایت د افغانی سرې میاشتې ټولنې اړوند د ځوانانو اورضاکارانو په روزنیز مرکز (کلوپ) کې له زده کوونکو د انګلیسی مضمون آزموینه واخیستل شوه! نن پنجشنبه د روان ۱۴۴۵ سپوږمیز کال د صفرالمظفر میاشتې ۱۵ مه نېټه د افغانی سرې میاشتې ټولنې میدان وردګ ولایتی څانګې رئیس ښاغلی! مولوی عبدالقدوس "عمر" په لار ښوونه، د روزنیز مرکز (کلوپ) مدیر فریدالله "حنفی" تر څارنې لاندې د یاد روزنیز مرکز د رضاکار ښوونکو په شتون کې له زده کوونکو د انګلیسی مضمون په لومړی کتاب کې د دوی د استعداد معلومولو او زده کړو له پاره د لا چمتو والی په موخه آزموینه واخیستل شوه. د یادونې وړ ده، چې په یاد زورنیز مرکز (کلوپ) کې هر پنجشنبه د زده کوونکو د وړتیا لوړونې په موخه آزموینې اخیستل کېږی او ادبی انجُمنونه داېریږی.